**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.06.2019, ora 08.00 –03.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.06.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 02.06.2019, la ora 11.45, avertizarea hidrologică nr. 27 – COD PORTOCALIU şi GALBEN, valabilă în intervalul 02.06.2019, ora 14.00 - 04.06.2019, ora 24:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE APĂRARE** pe râurile din bazinele hidrografice: Vişeu, Iza, Tur, Someş, Crasna, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Călmăţui, Vedea, Argeş, Ialomiţa, Siret, Prut şi afluenţii mici ai Dunării amonte acumularea Porţile de Fier II**. Fenomenele se pot produce cu probabilitate și intensitate mai mare ȋn intervalul 03.06.2019, ora 10:00 – ora 02:00, pe unele râuri din judeţele: Mehedinţi, Gorj, Vâlcea, Dolj, Olt, Prahova şi Buzău.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul onomiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Buzău, Caraş-Severin, Călăraşi, Cluj, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Vaslui, Vâlcea şi Vrancea (38 prefecturi) – COD GALBEN.*

*- Argeş, Braşov, Buzău, Caraş-Severin, Călăraşi, Covasna, Dâmboviţa, Dolj, Giurgiu, Gorj, Hunedoara, Ialomiţa, Ilfov, Mehedinţi, Olt, Prahova, Teleorman şi Vâlcea (18 prefecturi) – COD PORTOCALIU.*

**Debitele au fost, în general, în creştere,** ca urmare a precipitaţiilor căzute în interval şi propagării, exceptând râurile din bazinul hidrografic Tur, cele din Dobrogea, bazinele superioare ale Jijiei, Bârladului, cursurile inferioare ale Vișeului, Izei, cursul superior al Prutului, unde au fost în scădere.

S-au înregistrat scurgeri importante pe versanți, torenți și pâraie, viituri rapide pe râurile mici cu efecte de inundații locale și creșteri de debite și niveluri pe unele râuri din sudul, sud-vestul ţării și zonele de munte, cu depășiri ale **COTELOR DE APĂRARE**, ca urmare a precipitaţiilor căzute în interval sub formă de aversă, izolat mai însemnate cantitativ.

Debitele se situează în jurul și peste mediile multianuale lunare, exceptând râurile din bazinele hidrografice: Vedea, bazinele superioare ale Cernei și Neajlovului, unii afluenţi ai Jiului (Motru, Amaradia), unii afluenţi ai Oltului de pe sectorul mijlociu şi inferior şi cele din Dobrogea, unde se situează la valori cuprinse între 30 – 90% din normalele lunare.

Se situează peste:

- **COTELE DE INUNDAŢIE** râurile la staţiile hidrometrice: Tur – Micula (310+20)-jud.SM, Crasna – Domănești (500+36)-jud.SM, Crasna – Berveni (590+20)-jud. SM, Bega – Balinț (550+2)-jud.TM, Bârzava – Gătaia (375+22)-jud.TM, Bârzava – Partoș (200+20)-jud.TM, Prut – Stânca Aval (300+70)-jud.BT datorită deversărilor controlate din acumularea Stânca Costeşti;

- **COTELE DE ATENŢIE** râurile la staţiile hidrometrice: Crișul Negru – Zerind (600+14)-jud. AR, Teuz – Cărand (250+2)-jud.AR, Cigher – Chier (300)-jud.AR, Bega Veche – Pischia (100)-jud.TM, Bega – Chizătău (200+56)-jud.TM, Timiș – Grăniceri (600+54)-jud.TM, Miletin – Şipote (150+4)-jud.IS, Tecucel – Tecuci (360+5)-jud.IS, Prut – Fălciu (500+30)-jud.VS, Prut – Oancea (440+68)-jud. GL şi Prut – Şiviţa (360+68)-jud.GL.

În interval s-au situat peste **COTA DE ATENȚIE** râul Obârșa la stația hidrometrică Târnava de Criș (160+18)-jud.HD.

**Este în vigoare AVERTIZAREA HIDROLOGICĂ nr. 27 din 02.06.2019.**

În interval au fost emise trei **AVERTIZĂRI HIDROLOGICE pentru fenomene immediate Cod PORTOCALIU** şitrei **ATENŢIONĂRI HIDROLOGICE pentru fenomene imediate Cod Galben.**

**Debitele vor fi, în general, în creştere,** ca urmare a precipitaţiilor în curs, celor prognozate şi propagării, exceptând cursul inferior al Turului și cursul superior al Prutului, unde vor fi în scădere.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din sudul, estul ţării și zonele de munte, cu posibile depășiri ale **COTELOR DE APĂRARE**, ca urmare a precipitaţiilor prevăzute sub formă de aversă, izolat mai însemnate cantitativ.

Din cauza propagării viiturilor formate anterior, se vor situa peste:

- **COTELE DE INUNDAȚIE** râurile la stațiile hidrometrice: Crasna – Domănești (500+26), Crasna – Berveni (590)-jud. SM, Bârzava – Partoș (200+90)-jud.TM

- **COTELE DE ATENȚIE** cursurile inferioare ale râurile: Tur, Bega, Timiş și Prut cu valori cuprinse între 10 – 80 cm.

**Se menţine în vigoare AVERTIZAREA HIDROLOGICĂ nr. 27 din 02.06.2019.**

**DUNĂRE**

**Debitul la intrarea în ţară** (secţiunea Baziaş) în intervalul 02.06.-03.06.2019 **a fost în creştere, având valoarea de 9100 m3/s**, peste media multianuală a lunii **iunie (6400 m3/s).**

În aval de Porţile de Fier debitele au fost în creștere pe sectorul Gruia – Vadu Oii și relativ staționare pe sectorul Brăila – Tulcea.

Nivelul Dunării se situează peste FAZA I DE APĂRARE la stațiile hidrometrice Isaccea – jud. TL (380+15) și Tulcea (320+3)-jud.TL.

**Debitul la intrarea în ţară** (secţiunea Baziaş) **va fi în creştere (9300 m3/s).**

În aval de Porţile de Fier debitele vor fi în creştere.

**Nivelurile se vor situa peste FAZA I DE APĂRARE pe sectorul Isaccea – Tulcea-jud.TL, cu valori cuprinse între 1-18 cm**.

**Se situează în faza l de apărare următoarele sectoare de dig:**

-Călmățui-Gropeni-Chiscani comp 1,2 si 3, Municipiu, Brăila-Dunăre-Siret, Vărsătura și Noianu –Chiscani, Gemenele, Bălaia, Maicanu și Bandoiu (din administrarea ANAR), jud. Brăila;

**-** Brateşul de Jos (jud. Galaţi);

- Ostrov – Peceneaga, Peceneaga-Turcoaia, 23 August-Grindu, Grindu-Canton km 30, Măcin - Igliţa – Carcaliu, Gârliciu-Dăeni, Smârdan-23 August-I şi II, Ciulineţ-Isaccea (din administrarea S.G.A. Tulcea), Măcin, Smârdan, Chilia Veche (din administrarea consiliului local), dig Şosea Măcin-Smârdan (administrare privată) - **jud. Tulcea.**

**Se situează în faza a II-a de apărare următoarele sectoare de dig:**

- Filipoiu si Lungulețu, din administrarea ANAR- jud. Brăila;

- Tudor Vladimirescu, R3, R4, Canton km 30-Ciulinet (din administrarea S.G.A. Tulcea), Nufăru-Victoria (din administrarea consiliului local) **- jud. Tulcea.**

**2.** **Situaţia meteorologică în intervalul 02.06.2019, ora 08.00 –03.06.2019, ora 06.00**

**A.N.M.** a emis la 02.06.19, ora 11:00, Actualizare de **Informare Meteorologică, vizând manifestări de instabilitate atmosferică temporar accentuată, cantități de apă însemnate, o Atenţionare Cod Galben vizând instabilitate atmosferică accentuată şi o Avertizare Cod Portocaliu şi Galben vizând manifestări de instabilitate atmosferică, cantități de apă însemnate, după cum urmează:**

**INFORMARE METEOROLOGICĂ**: **Instabilitatea atmosferică va fi temporar accentuată în toate regiunile. Se vor semnala averse ce vor avea și caracter torențial, descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...50 l/mp.**

**-ATENŢIONARE METEOROLOGICĂ Cod Galben:**

**- În intervalul menționat, 02.06.2019, ora 14.00 - ora 21.00, în zonele montane și submontane, precum și în extremitatea de sud a țării vor fi averse ce vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși 25 l/mp și pe arii restrânse 30...40 l/mp.**

***-*****AVERTIZARE METEOROLOGICĂ Cod PORTOCALIU şi Galben:**

**În intervalul menționat, 02.06.2019, ora 21.00 - 03.06.2019, ora 12.00, în județele Mehedinți, Dolj, Olt, Teleorman, precum și în zona montană și submontană a județelor Gorj, Vâlcea, Argeș, Dâmbovița, Prahova, Buzău și Vrancea va ploua abundent, iar în intervale scurte de timp sau prin acumulare se vor înregistra cantități de apă ce vor depăși 40 l/mp și izolat 50...70 l/mp. Aversele vor fi însoțite de descărcări electrice, intensificări ale vântului, vijelii și grindină.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste Mesaje: **Informarea Meteorologică, ATENŢIONAREA METEOROLOGICĂ Cod Galben şi** **AVERTIZAREA METEOROLOGICĂ Cod PORTOCALIU şi Galben** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

***-*** *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Călăraşi, Cluj, Covasna, Dâmboviţa, Dolj, Giurgiu, Gorj, Harghita, Hunedoara, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Vâlcea şi Vrancea (32 de prefecturi) – Atenţionare COD GALBEN*

*- Argeş, Buzău, Dâmboviţa, Dolj, Gorj, Mehedinţi, Olt, Prahova, Teleorman, Vâlcea şi Vrancea (11 prefecturi) – AVERTIZARE COD PORTOCALIU*

*- Alba, Argeş, Bacău, Braşov, Brăila, Buzău, Caraş-Severin, Călăraşi, Constanţa, Covasna, Dâmboviţa, Galaţi, Giurgiu, Gorj, Hunedoara, Ialomiţa, Prahova, Sibiu, Tulcea, Vaslui, Vâlcea, Vrancea şi Municipiul Bucureşti (23 de prefecturi) – AVERTIZARE COD Galben.*

**În ţară,** vremea s-a încălzit în cea mai mare parte a țării și s-a menținut în general instabilă. Cerul a fost variabil în vestul, nordul și parțial în centrul teritoriului și a prezentat înnorări temporar accentuate în celelalte regiuni. Îndeosebi spre seară și noaptea s-au semnalat averse ce au avut și caracter torențial, frecvente descărcări electrice și intensificări de scurtă durată ale vântului (de până la 90 km/h la Brăila, iar în zona municipiului Focșani a fost vijelie) în Muntenia, Oltenia, sudul și centrul Moldovei, cea mai mare parte a zonelor montane și sub montane, local în Dobrogea și Transilvania și izolat în restul teritoriului. Cantitățile de apă înregistrate în intervale scurte de timp sau prin acumulare au depășit local 15 ... 20 l/mp, iar în Oltenia, Muntenia jumătatea de sud a Moldovei și sud-estul Transilvaniei 35...40 l/mp (până la 45 l/mp la Focșani - județul Vrancea). Din surse externe, până la finalizarea prezentului raport, grindină s-a semnalat pe raza județului Brăila. Temperaturile maxime s-au situat între 22 grade la Dumbrăvița de Codru și 31 de grade la Brăila. La ora 06 se înregistrau valori termice cuprinse între 11 grade la Câmpeni, Târgu Lăpuș și Toplița și 21 de grade la Gura Portiței și Sulina. Cu totul izolat s-a semnalat ceață, dimineața, în Banat și în Transilvania.

**OBSERVAȚII** - de ieri, de la ora 06.00, au fost în vigoare 37 de avertizări de fenomene meteorologice periculoase imediate (**17 avertizări cod portocaliu** și 20 atenționări cod galben), după cum urmează: SRPV Bacău cu **7 avertizări cod portocaliu**, SRPV Sibiu cu **4 avertizări cod portocaliu** și 8 atenționări cod galben, CNPM pentru Muntenia: **4 avertizări cod portocaliu** și 2 atenționări cod galben, SRPV Timișoara cu 2 avertizări **cod portocaliu** și 4 atenționări cod galben, SRPV Cluj cu 4 atenționări cod galben și SRPV Constanța cu 2 atenționări cod galben.

**La Bucureşti,** vremea s-a încălzit ușor. Cerul a avut înnorări, temporar mai accentuate seara și noaptea când au fost averse care au avut și caracter torențial. Cantitățile de apă înregistrate la stațiile meteorologice au fost de până la 21 l/mp la Băneasa. Vântul a suflat slab și moderat. Temperatura maximă a fost de 26 de grade la Afumați și Băneasa și de 28 de grade la Filaret. La ora 06 se înregistrau 17 grade la Filaret și Băneasa și 18 grade la Afumați.

**3. Prognoza meteorologică în intervalul 03.06.2019, ora 08.00 –04.06.2019, ora 08.00**

**În ţară, în cea mai mare parte a țării vor fi intervale cu instabilitate atmosferică accentuată ce se va manifesta prin înnorări temporar accentuate, averse ce vor avea și caracter torențial, frecvente descărcări electrice, intensificări ale vântului, vijelii și căderi de grindină. Îndeosebi în sudul, estul țării, precum și în zonele de deal și de munte cantitățile de apă vor fi însemnate, local se vor depăși 25...30 l/mp și pe suprafețe mici 50...60 l/mp.** Temperaturile maxime se vor încadra între 19 grade în depresiunile Carpaților Orientali și 27 de grade în nord-vestul teritoriului, iar cele minime între 11 și 19 grade.

**La Bucureşti, instabilitatea atmosferică va fi accentuată și mai ales pe parcursul zilei vor fi intervale cu înnorări, averse torențiale, descărcări electrice și intensificări ale vântului.** Temperatura maximă va fi de 24...25 de grade, iar cea minimă de 14...15 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 30 mai 2019, ora 21.00 – 03 iunie 2019, ora 21.00, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ şi BUCEGI** | **Strat redus ca arie** |
| **PARÂNG - Șureanu ȚARCU – GODEANU şi Grupa Nordică a Carpaților Orientali**  **(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **Fără risc de avalanşă** |

**Evoluția vremii în ultimele 3 zile:**

Vremea a fost caldă și instabilă. Cerul a fost temporar noros și s-au semnalat averse de ploaie care au avut și caracter torențial, însoțite de frecvente descărcări electrice. Cantitățile de apă au fost însemnate. Vântul a suflat moderat la tare, cu intensificări temporare ce au depășit 80-90 km/h. S-a semnalat ceață. Stratul de zăpadă a continuat să scadă în toată zona înaltă, cu peste 30 cm în platforma stațiilor meteorologice.

**Grosimea stratului de zăpadă în 30.05.2019, ora 15.00:**

Carpații Meridionali: 86 cm Bâlea-Lac, 45 cm Vf. Omu

**EVOLUŢIA VREMII ÎN INTERVALUL: 30.05.2019, ora 21.00 – 03.06.2019, ora 21.00:**

Vremea se va menține instabilă. Cerul va prezenta înnorări temporar accentuate. Pe arii relativ extinse se vor semnala averse de ploaie ce vor avea și caracter torențial, însoțite de descărcări electrice și grindină. Cantitățile de apă vor depăși local 20-25 l/mp și izolat sau cumulat în întreg intervalul 40-50 l/mp. Vântul va sufla slab și moderat, cu intensificări temporare. Trecător se va semnala ceață.

**Temperaturi prognozate:**

Peste 1800 m: temperaturi minime: 3 la 8 gr.C; temperaturi maxime: 8 la 15 gr.C

**STABILITATEA şi EVOLUŢIA STRATULUI de ZĂPADĂ:**

**a). în masivul Făgăraș şi Bucegi:**

**La altitudini mai mari de 1800 m**

Zăpada este umezită în întregime. Ploile, local însemnate cantitativ și temperaturile pozitive, vor accelera topirea zăpezilor și scăderea stratului. Pe unele pante se mai pot semnala curgeri și avalanşe de topire ce pot antrena în cazuri izolate și straturi din profunzime.

**b). în masivul Parâng – Șureanu, în masivele Țarcu – Godeanu, în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m:**

În aceste masive nu mai este pericol de avalanșe. Stratul de zăpadă este prezent doar în zonele umbrite și cu troiene mai vechi, și are dimensiuni în general de ordinul centimetrilor, exceptând depozitelele mai consistente de zăpadă de pe anumite văi.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 01.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 01.06.2019 - 02.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**